บาทเปิด 34.61/63 บาทต่อดอลล่าร์  แนวโน้มแข็งค่าต่อ
เงินบาทเปิดตลาด 34.61/63 บาทต่อดอลล่าร์  แนวโน้มแข็งค่าต่อ ตลาดจับตาดีเบต"ฮิลลารี-ทรัมป์"นัดแรก
27 ก.ย. 2559

เงินบาทเปิดตลาด 34.61/63 บาทต่อดอลล่าร์  แนวโน้มแข็งค่าต่อ ตลาดจับตาดีเบต"ฮิลลารี-ทรัมป์"นัดแรก
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.61/63 บาท/ดอลลาร์ จากเย็นวานนี้ที่ปิดตลาดอยู่ที่ระดับ 34.63 บาท/ดอลลาร์
"เมื่อวานตัวเลขส่งออกของเราออกมาดีมาก ขยายตัว 6.5% ส่งผลให้เงินบาทกลับมาแข็งค่า เมื่อคืนก็ลงไปทำ Low แถวๆ 34.59 แล้วเช้านี้เปิดมาก็เด้งขึ้นมาแต่ข้างบนแถวๆ 34.70 ก็ยังเป็นแนวต้านที่แข็งแรง แนวรับก็ 34.50" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทไว้ระหว่าง 34.50-34.70 บาท/ดอลลาร์
"ถ้าหลุด 34.50 ก็น่าจะลงไปลึกแถวๆ 34.30 เลย" นักบริหารเงิน ระบุ 
ทั้งนี้ ให้จับตาการดีเบตของผู้สมัครประธานาธิบดีสหรัฐฯว่าจะมีผลต่อการตอบรับของค่าเงินดอลลาร์อย่างไร